QH พุ่งกว่า 3% โบรกฯ เชียร์ซื้อ เคาะเป้า 4.20 บ. ลุ้นรับปันผลสูง
QH พุ่งกว่า 3% โบรกฯ เชียร์ซื้อ เคาะเป้า 4.20 บ. ลุ้นรับปันผลสูง ล่าสุด ณ เวลา 11.01 น. อยู่ที่ 3.22 บาท บวก 0.10 บาท หรือ 3.21% สูงสุดที่ 3.24 บาท ต่ำสุดที่ 3.10 บาท ด้วยมูลค่าซื้อขาย 94.87 ล้านบาท
22 มิ.ย. 2561

ผู้สื่อข่าวรายงานว่า ราคาหุ้น บริษัท ควอลิตี้เฮ้าส์ จำกัด (มหาชน) หรือ QH ล่าสุด ณ เวลา 11.01 น. อยู่ที่ 3.22 บาท บวก 0.10 บาท หรือ 3.21% สูงสุดที่ 3.24 บาท ต่ำสุดที่ 3.10 บาท ด้วยมูลค่าซื้อขาย 94.87 ล้านบาท

ส่วน บล.กรุงศรี ระบุในบทวิเคราะห์ แนะนำ ซื้อ QH ให้ราคาเป้าหมายที่ 4.20 บาท โดยมี Upside ที่ตลาดจะปรับเพิ่มประมาณการณ์กำไรสุทธิในปีนี้ขึ้นหลัง GPM ออกมาดีกว่าที่ตลาดคาด และยังเป็นหุ้นที่จ่ายปันผลสูงให้ Dividend yield ประมาณ 6-8% ต่อปี
ด้าน บล.ซีจีเอส-ซีไอเอ็มบี ระบุในบทวิเคราะห์ แนะนำซื้อ QH โดยมีแนวรับที่ 3.12 บาท และ 3.08 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 3.30 บาท และ 3.40 บาท เป็นจุดขายทำกำไร
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค หลังจากปรับตัวลดลงไปทดสอบแนวรับเส้นแนวโน้มขาขึ้น แต่ปริมาณการซื้อขายค่อนข้างเบาบาง ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง ส่วน MACD ปรับตัวลดลงต่ำกว่าเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มลงปรับตัวเพิ่มขึ้นเหนือแนวโน้มขึ้น RSI ปรับตัวลดลงเข้าใกล้ระดับ 40